Document ID: 32000R0848

Uredba Komisije (ES) št. 848/2000
z dne 27. aprila 2000
o spremembi Uredbe (ES) št. 1168/1999 o standardu trženja za slive
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2200/96 z dne 28.10.1996 o skupni ureditvi trga za sadje in zelenjavo [1], kakor je bila nazadnje spremenjena z Uredbo (ES) št. 1257/1999 [2], in zlasti člena 2(2) Uredbe,
ob upoštevanju naslednjega:
(1) Priloga Uredbe Komisije (ES) št. 1168/1999 z dne 3. junija 1999 o standardih trženja za slive [3], vsebuje neizčrpen seznam debeloplodnih sort;
(2) Neizčrpen seznam debeloplodnih sort v standardih za slive, ki jih je potrdila Ekonomska komisija Združenih narodov za Evropo, loči sorte Prunus domestica od sort Prunus salicina. Zaradi preglednosti na svetovnem trgu je treba spremeniti neizčrpen seznam debeloplodnih sort v prilogi Uredbe (ES) št. 1168/1999;
(3) Ukrepi, predvideni s to uredbo, so v skladu z mnenjem Upravljalnega odbora za sveže sadje in zelenjavo -
SPREJELA NASLEDNJO UREDBO:
Člen 1
Neizčrpen seznam debeloplodnih sort, ki sledi naslovu VI (določbe o označevanju) iz priloge k Uredbi (ES) št. 1168/1999, se nadomesti s seznamom iz Priloge k tej uredbi.
Člen 2
Ta uredba začne veljati dvajseti dan po objavi v Uradnem listu Evropskih skupnosti.
Uporablja se od prvega dne tretjega meseca od začetka veljavnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 27. aprila 2000

Labels: 3
17